ગીતાને પરત લાવ્યા બાદ વિદેશ પ્રધાન સુષ્મા સ્વરાજે જણાવ્યું હતું કે, ગીતાના ડીએનએ સેમ્પલની તપાસ કરવામાં આવી રહી છે અને જો મહતો પરિવાર સાથે તેના સેમ્પલ મેચ થશે તો તેમને સોંપવામાં આવશે. જયારે નમૂના મેચ નહીં થાય તો સરકાર તેના સાચા પરિવારની શોધખોળ ચાલુ રાખશે. તે સમયે સુષ્માએ એમપણ કહ્યું હતું કે, ગીતાને પણ જૂની વાતો યાદ કરવા માટે પ્રોત્સાહન આપવામા આવશે. સુષ્માએ ગીતાની દેખરેખ માટે ઈદી ફાઉન્ડેશનની પ્રશંસા પણ કરી હતી.